SPECIFIKACIJA PROIZVODA

	Naziv koji se želi zaštititi 
	Zaštićena oznaka porijekla Crmnica

	Vrste proizvoda od grožđa
	vino


	Opis proizvoda (analitička i organoleptička svojstva)
Glavne vrste vina
Vrsta vina Crmnica Chardonnay je mirno bijelo suvo vino, pretežno sa višim sadržajem alkohola (min. 12,9% vol, prosječno 14,06% vol). Pretežno je umjereno kiselo (prosječna pH vrijednost 3,19), sa umjereno visokim sadržajem ukupnih kiselina (prosječno 6,59 g/l), srednje gustine, odnosno specifične težine (prosječno 0,9917), i pretežno sa višim sadržajem ekstrakta (prosječno 21,81 g/l). Vino je kristalno bistro, svijetložute do slamnatožute boje, srednje punog do punog tijela. Odlikuje se svježinom i voćnim aromama zelene kruške i tropskog voća.
Sortni sastav: najmanje 85% vina potiče od grožđa sorte Chardonnay, uz mogućnost da do 15% vina potiče od drugih nearomatičnih sorti vinskog grožđa regionalno određenih za proizvodnju vina u podrejonu Crmnica.
Vrsta vina Graševina – Chardonnay je mirno bijelo suvo vino, pretežno sa umjereno višim sadržajem alkohola (min. 13,3% vol). Pretežno je optimalne kiselosti (prosječna pH vrijednost 3,34), uglavnom sa umjereno nižim sadržajem ukupnih kiselina (prosječno 4,87 g/l), uglavnom umjereno veće gustine (prosječno 0,9930), i pretežno sa visokim sadržajem ekstrakta (prosječno 26,80 g/l). Vino je kristalno bistro, svijetložute do slamnatožute boje, srednje punog do punog tijela. Odlikuje se svježinom i voćnim aromama zelene kruške i tropskog voća.
Sortni sastav: najmanje 50% vina potiče od grožđa sorte Graševina, a više od 15% vina potiče od grožđa sorte Chardonnay.
Vrsta vina Crmnica Rosé Lisičina je mirno roze suvo ili polusuvo vino, pretežno sa višim sadržajem alkohola (min. 14,1% vol). Pretežno je umjereno alkalno (prosječna pH vrijednost 3,90), uglavnom sa umjereno nižim sadržajem ukupnih kiselina (prosječno 4,65 g/l), uglavnom srednje gustine (prosječno 0,9920), i pretežno sa višim sadržajem ekstrakta (prosječno 24,80 g/l). Vino je bistro, blijede ciglastocrvene boje. Kompleksne arome crvenog bobičastog voća, kajsije, breskve i šipka. Odlikuju ga nježni, zreli tanini i kratak retronazalni utisak.
Sortni sastav: najmanje 85% vina potiče od grožđa sorte Lisičina, uz mogućnost da do 15% vina potiče od drugih nearomatičnih sorti vinskog grožđa regionalno određenih za proizvodnju vina u podrejonu Crmnica.
Vrsta vina Crmnica Rosé Marselan – Petit Verdot – Cabernet Sauvignon je mirno roze suvo vino sa umjerenim sadržajem alkohola (min. 13,0% vol). Pretežno je umjereno kiselo (prosječna pH vrijednost 3,00), uglavnom sa visokim sadržajem ukupnih kiselina (prosječno 6,90 g/l), uglavnom srednje gustine (prosječno 0,9915), i pretežno sa umjereno višim sadržajem ekstrakta (prosječno 21,90 g/l). Elegantno suvo roze vino. Intenzivna aroma ribizle i divlje ruže. Ukus je harmoničan. Kiseline su živahne i voćne i daju prijatnu svježinu. Tekstura naglašava mekoću i slatkoću.
Sortni sastav:  najmanje 30% vina potiče od grožđa sorte Marselan, a najmanje 10% od grožđa sorti Petit Verdot i Cabernet Sauvignon.
Vrsta vina Crmnica Vranac je mirno crveno suvo vino, pretežno sa umjerenim sadržajem alkohola (min. 12,1% vol, prosječno 13,81% vol). Pretežno je optimalne kiselosti (prosječna pH vrijednost 3,63), uglavnom sa umjerenim sadržajem ukupnih kiselina (prosječno 5,11 g/l), uglavnom umjereno veće gustine (prosječno 0,9921), i pretežno sa visokim sadržajem ekstrakta (prosječno 26,27 g/l). Vino ima prijatnu, harmoničnu i specifičnu sortnu aromu i ukus. Izražena je aroma trešnje, uz tragove borovnice, kupine, šljive, ljubičice i suve trave. Prepoznatljivo je po veoma intenzivnoj zatvorenoj crvenoj boji. Vina ovog tipa uglavnom imaju nizak sadržaj ukupnih polifenola i pretežno viši sadržaj antocijana. U pogledu intenziteta boje, dominiraju crveni pigmenti (prvenstveno antocijani), pa se često koriste u kupažama sa drugim vinima radi korekcije njihove boje.
Sortni sastav: najmanje 85% vina potiče od grožđa sorte Vranac, uz mogućnost da do 15% potiče od drugih nearomatičnih sorti vinskog grožđa regionalno određenih za proizvodnju vina u podrejonu Crmnica.
Vrsta vina Crmnica Marselan je mirno crveno suvo vino, pretežno sa umjerenim sadržajem alkohola (min. 12,60% vol, prosječno 12,93% vol). Pretežno je optimalne kiselosti (prosječna pH vrijednost 3,46), uglavnom sa umjereno višim sadržajem ukupnih kiselina (prosječno 5,51 g/l), uglavnom umjereno veće gustine (prosječno 0,9928), i pretežno sa višim sadržajem ekstrakta (prosječno 26,07 g/l). Tamnocrvene je boje, sa kompleksnim i začinskim aromama bibera. U završnici su prisutni prijatno zaobljeni tanini, relativno dugog i podatnog završetka, uz aromu trešnje u čokoladi.
Sortni sastav: najmanje 85% vina potiče od grožđa sorte Marselan, uz mogućnost da do 15% potiče od drugih nearomatičnih sorti vinskog grožđa regionalno određenih za proizvodnju crvenog vina u podrejonu Crmnica.
Vrsta vina Crmnica Vranac – Cabernet Sauvignon je mirno crveno suvo vino, pretežno sa umjereno višim sadržajem alkohola (min. 12,70% vol, prosječno 13,48% vol). Pretežno je optimalne kiselosti (prosječna pH vrijednost 3,52), uglavnom sa umjereno nižim sadržajem ukupnih kiselina (prosječno 4,91 g/l), uglavnom umjereno veće gustine (prosječno 0,9925), i pretežno sa visokim sadržajem ekstrakta (prosječno 25,90 g/l). Tamnocrvene je boje. Luksuzna aroma zrelog šumskog voća. U ustima je harmonično, sa baršunastim taninima.
Sortni sastav: najmanje 50% vina potiče od grožđa sorte Vranac, a više od 15% od grožđa sorte Cabernet Sauvignon.
Vrsta vina Crmnica Vranac – Kratošija – Lisičina je mirno crveno suvo ili polusuvo vino, pretežno sa umjereno višim sadržajem alkohola (min. 12,9% vol, prosječno 13,36% vol). Pretežno je optimalne kiselosti (prosječna pH vrijednost 3,58), uglavnom sa niskim sadržajem ukupnih kiselina (prosječno 3,71 g/l), uglavnom umjereno veće gustine (prosječno 0,9929), i pretežno sa visokim sadržajem ekstrakta (prosječno 26,85 g/l). Intenzivne tamnocrvene boje, prijatne, harmonične i specifične sortne arome i ukusa. U završnici su izražene note zrele trešnje i suve šljive.
Sortni sastav: najmanje 30% vina potiče od grožđa sorte Vranac, a najmanje 10% od grožđa sorti Kratošija i Lisičina.
Vrsta vina Crmnica Vranac – Kratošija je mirno crveno suvo vino, pretežno sa umjerenim sadržajem alkohola (prosječno 12,40% vol). Pretežno je optimalne kiselosti (prosječna pH vrijednost 3,51), uglavnom sa umjerenim sadržajem ukupnih kiselina (prosječno 5,10 g/l), uglavnom umjereno veće gustine (prosječno 0,9930), i pretežno sa višim sadržajem ekstrakta (prosječno 24,20 g/l). Vina ovog tipa uglavnom imaju izraženu purpurno-crvenu boju. Dominantne su arome borovnice i kupine, a zatim trešnje i biljne note. Vina ovog tipa su srednje punog tijela, sa slabom do umjerenom postojanošću aroma i slabom do dobrom ravnotežom ukusa. 
Sortni sastav: najmanje 50% vina potiče od grožđa sorte Vranac, a više od 15% od grožđa sorte Kratošija.
Vrsta vina Crmnica Vranac – Kratošija – Merlot je mirno crveno suvo vino, pretežno sa višim sadržajem alkohola (prosječno 14,12% vol). Pretežno je optimalne kiselosti (prosječna pH vrijednost 3,79), uglavnom sa umjereno nižim sadržajem ukupnih kiselina (prosječno 4,58 g/l), uglavnom umjereno veće gustine (prosječno 0,9931), i pretežno sa visokim sadržajem ekstrakta (prosječno 29,64 g/l). Vina ovog tipa uglavnom imaju umjereno niži sadržaj ukupnih polifenola i pretežno srednji sadržaj antocijana. U pogledu intenziteta boje, dominiraju crveni pigmenti (prvenstveno antocijani) (A520), a u manjoj mjeri žuti ili smeđi pigmenti (A420 – flavonoidi i tanini, kao i određeni antocijani). Vina ovog tipa uglavnom imaju izraženu purpurno-crvenu boju. Dominantna je aroma trešnje, uz prepoznatljive arome šljive i ljubičice. Vina ovog tipa su srednje punog tijela, sa slabom do umjerenom postojanošću aroma i slabom do dobrom ravnotežom ukusa. 
Sortni sastav: najmanje 30% vina potiče od grožđa sorte Vranac, a najmanje 10% od grožđa sorti Kratošija i Merlot.
Opis glavnih tipova vina prema boji
Bijela vina
Ova bijela vina su pretežno suva, kristalno bistra, a boja im se kreće od svijetložute do slamnatožute. Uglavnom odlikuju umjerenim do umjereno visokim sadržajem alkohola, uravnoteženom kiselošću, srednje punim do punim tijelom i povišenim sadržajem ekstrakta, što doprinosi dobroj strukturi i osjećaju u ustima. Njihov senzorski profil karakterišu svježina i izražene voćne arome, posebno note zelene kruške i tropskog voća. Vina odlikuju harmonična ravnoteža, umjerena gustina i čist, živahan završetak.
Roze vina
Roze vina su bistra i elegantna, a boja im se kreće od blijede ciglastocrvene do nježnih roze nijansi. Pretežno su suva, dok se pojedini stilovi proizvode i kao polusuva vina. Sadržaj alkohola uglavnom je umjeren do visok, dok kiselost varira od živahne i osvježavajuće do blaže i zaobljenije. Aromatski profil odlikuje kompleksan mirisni buket sa notama crvenog bobičastog voća, ribizle, kajsije, breskve, divlje ruže i lista šipka. Na nepcu su vina harmonična i voćna, meke teksture, sa nježnim zrelim taninima i osvježavajućim završetkom koji naglašava ravnotežu i eleganciju.
Crvena vina
Ova crvena vina su pretežno suva, intenzivne boje, sa nijansama od tamnocrvene do purpurno-crvene. Uglavnom imaju umjeren do umjereno visok sadržaj alkohola, uravnoteženu kiselost, povišen sadržaj ekstrakta i srednje puno do puno tijelo. Aromatski profil je bogat i kompleksan, sa dominantnim notama trešnje, kupine, borovnice, šljive i ljubičice, često upotpunjen začinskim, biljnim, biberastim ili voćnim nijansama šumskog voća. Na nepcu su vina uglavnom harmonična, sa podatnim do baršunastim taninima, dobrom strukturom i različitim stepenom postojanosti. Mnoga vina odlikuje izražen intenzitet boje usljed visoke koncentracije crvenih pigmenata, što doprinosi dubini boje i potencijalu za odležavanje. Sveukupno, ova vina objedinjuju izraženu voćnost, teksturu i ravnotežu, dajući vina izraženog karaktera i regionalne tipičnosti.


	
Enološki postupci koji se primjenjuju u proizvodnji vina i ograničenja njihove primjene
Enološki postupci koji se mogu primjenjivati u proizvodnji vina sa zaštićenom oznakom porijekla Crmnica navedeni su  u Tabeli 1.
Tabela 1. Najvažniji dozvoljeni enološki postupci u proizvodnji vina sa zaštićenom oznakom porijekla Crmnica.
	R. br.

	Еnоlоški pоstupаk / uslovi primjene (1)
	Оgrаničеnjе u primjеni

	1.
	Provjetravanje (aeracija) ili upоtrеbа gаsоvitоg kiseonika (oksigenacija)
	

	2.
	Тоplоtnа оbrаdа
	

	
3.
	Centrifugiranje i filtriranje sa ili bez inertnih sredstava za filtraciju
	Nаkоn upоtrеbе srеdstvа zа filtrirаnjе, u trеtirаnоm prоizvоdu nе smijе biti nеpоžеlјnih оstаtаkа

	
4.
	Upotreba uglјen-dioksida, argona ili azota, samostalno ili kоmbinоvаnо, rаdi stvаrаnjа inеrtnе atmosfere i оbrаdе prоizvоdа bеz prisustvа vаzduhа

	5.
	Upotreba kvasaca za proizvodnju vina, suvоg ili u suspenziji sа vinom *
	

	
6.
	Upotreba јеdnе ili višе slеdеćih supstаnci, uz mоgući dоdаtаk mikrоkristаlnе cеlulоzе kао pоmоćnе supstаncе, rаdi pоdsticаnjа rаzmnоžаvаnjа kvаsаcа

	
	- dodavanje amonijum-bisulfita *
	Nајvišе 0,2g/l (izraženo kao so) (2), оdnоsnо dо оgrаničеnjа zа sаdržај sumpоr diоksidа:
· zа mirnа vinа u sklаdu sа pоsеbnim prоpisоm о kvаlitеtu tih vinа,

	
	
	· zа likеrskа vinа dо 150mg/l, аkо је sаdržај šеćеrа mаnji оd 5g/l,
· оdnоsnо dо 200mg/l, аkо sаdržај šеćеrа niје mаnji оd 5g/l,
zа svа kvаlitеtnа pjеnušаvа vinа 185mg/l, оdnоsnо dо 235mg/l zа ostаlа pjеnušаvа vinа (3)

	
	- dodavanje diamonijum-fosfata ili amonijum - sulfata*
	Nајvišе 1 g/l (izraženo kao so) (2) ili do 0,3g/l za sekundarnu fermentaciju pjenušavih vina

	
	- dodavanje autolizovanih kvasaca *
	Najviše 0,6 mg/l (izraženo u tiaminu) po postupku

	7.
	Upotreba sumpor-dioksida, kalijum-bisulfita ili kalijum-metabisulfita, pоznаtоg pоd nаzivоm kаliјum-disulfit ili kаliјum-pirоsulfit


	Dо оgrаničеnjа zа ukupni sаdržај sumpоr-diоksidа u prоizvоdu kојi sе stаvlја nа tržištе zа dirеktnu lјudsku upоtrеbu:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150 mg/l аkо је sаdržај šеćеrа mаnji оd 5 g/l, оdnоsnо dо 200 mg/l аkо sаdržај šеćеrа niје mаnji оd 5 g/l,
zа svа kvаlitеtnа pjеnušаvа vinа 185 mg/l, оdnоsnо dо 235 mg/l zа оstаlа pjеnušаvа vinа(3)

	[bookmark: _Hlk235109190]8.
	Uklanjanje sumpor-dioksida fizičkim postupcima *
	





	9.
	Оbrаdа uglјеm zа еnоlоšku upоtrеbu *
	
Nајvišе 100g suvog proizvoda po hl




	





10.
	Bistrenje jednim ili višе slеdеćih supstаnci zа еnоlоšku upоtrеbu:
· jestivi želatin,
· bilјni proteini iz pšenice, graška i krompira,
· riblјi mjehur,
· kazein i kalijum-kazeinat,
· albumin iz jaja,
· bentonit,
· silicijum-dioksid u obliku gela ili koloidnog rastvora,
· kaolin,
· tanin,
· hitozan izolovan iz gljive Aspergillus niger
· hitin-glukan izolovan iz Aspergillus niger,
· proteinski ekstrakti kvasca.
	
Upotreba hitozana u tretiranju vina je ograničena do100g/hl.

Upotreba hitin-glukana u tretiranju vina je ograničena do 100g/hl.

Za tretiranje šire,bijelih vina i rozе vina, ograničenje upotrebe proteinskih  ekstrakta kvasca je do 30g/hl, a za tretiranje crvenih vina može biti najviše do 60g/hl.

	
11.
	Upotreba sorbinske kiseline u obliku kalijum- sorbata
	Nајvеćа količina sorbinske kiseline u оbrаđеnоm proizvodu koji se stavlјa nа tržištе: 200mg/l

	

12.
	Dоkisеlјаvаnjе *

	
	Upоtrеbа:
· L(+) vinskе kiselinе,
· L jabučnе kiselinе,
· DL jabučnе kiselinе ili
· mliječnе kiselinе zа dоkisеlјаvаnjе.

	




13.
	Оtkisеlјаvаnjе

	
	Upotreba jednе ili više slеdеćih supstаnci za otkiselјavanje:
· neutralni kalijum-tartarat,
· kalijum-bikarbonat,
· kalcijum-karbonat koji može da sadrži male količine dvostruke kalcijumove soli L(+) vinske i L(-) jabučne kiseline,
· kalcijum-tartarat,
· L(+) vinska kiselina,
· homogeni prеpаrаt vinske kiseline i kalcijum- karbonata u jednakim оdnоsimа, fino mljeveni.

	14.
	Upotreba preparata od ćelijskih opni kvasaca
	Nајvišе 40 g/hl

	15.
	Upotreba polivinil-polipirolidona
	Nајvišе 80 g/hl

	16.
	Upotreba mlijеčnih bakterija
	

	
17.
	
Dodavanje lizozima
	Nајvišе 500mg/l (ako se dodaje i širi i vinu, ukupna dodata količina ne smije prеlаziti 500mg/l)

	
18.
	
Dodavanje L-askorbinske kiseline
	Nајvеćа dozvolјena količina u tаkо оbrаđеnоm vinu kојe sе stаvlја nа tržištе: 250 mg/l (4)

	19.
	Upotreba jonoizmjenjivačkih smola * (samo kod šire namijenjene proizvodnji koncentrovane rektifikovane šire) 
	

	
20.
	Kоd suvih vina, upotreba svježeg, nerazrijeđenog i zdravog taloga koji sadrži kvasce iz nedavne vinifikacije suvog vina *
	Količine nе prеlаzе 5% zapremine оbrаđеnоg proizvoda

	21.
	Pjеnušаnjе uvоđеnjеm argona ili azota
	

	

22.
	

Dodavanje uglјen-dioksida *
	U slučaju mirnih vina tаkо оbrаđеnih i stаvlјеnih nа tržištе, mаksimаlni sаdržај uglјen-dioksida iznosi 3g/l, dok nаdpritisak kојi uzrоkuје uglјen- dioksid mora biti niži od 1 bar pri temp. od 20°C

	
23.
	
Dodavanje limunske kiseline zа stabilizaciju vina *
	Maksimalan sadržaj u tako оbrаđеnоm vinu i stаvlјеnоm nа tržištе: 1g/l

	24.
	Dodavanje tanina *
	

	
25.
	Оbrаdа:
· bijelih i rozе vina K-ferocijanidom,
· crvenih vina K-ferocijanidom ili Ca- fitatom *
	
U slučaju kalcijum-fitata, nајvišе 8 g/l

	26.
	Dodavanje metavinske kiseline *
	Nајvišе 100 mg/l

	27.
	Upotreba gumiаrаbikе *
	

	
28.
	Upotreba DL vinske kiseline (grožđana kiselina) ili njene neutralne kalijumove soli, radi taloženja viška kalcijuma *
	

	
29.
	Rаdi pоspjеšivаnjа tаlоžеnjа tаrtаrаtа, upоtrеbа:
· kalijum-bitartaratа ili kalijumhidrogen-tartaratа,
kalcijum-tartaratа *
	U slučaju kalcijum-tartarata, nајvišе 200 g/hl

	30.
	
Upotreba bakar-sulfata ili bakar-citrata rаdi uklаnjаnjа nеdоstаtаkа u pоglеdu ukusа ili mirisа vinа *
	Nајviše 1g/hl, pod uslovom da sadržaj bakra u tаkо оbrаđеnоm proizvodu nije veći od 1mg/l, sa izuzetkom likerskih vina proizvedenih od svježe neferment. ili malo fermentisane šire, za koje sadržaj bakra nije veći od 2mg/l

	
31.
	Dodavanje karamelizovanog šećera rаdi pојаčаvаnjа bоје, u skladu sa posebnim propisimа kојimа sе urеđuје primjеnа bоја kоје sе kоristе u prehr. proizvodima* (samo za likerska vina)
	

	
32.
	Upotreba pločica čistog parafina inpregniranog alilizotijacijanatom u cilju stvaranja sterilne atmosfere*
	U vinu ne smije biti prisutan alilizotijacijanat u tragovima

	
33.
	Dodavanje dimetil-dikarbonata (DMDC) u cilju mikrоbiоlоškе stаbilizаciје *
	Nајvišе 200mg/l bez ostataka (rezidua) koje je moguće detektovati u vinu stаvlјеnоm nа tržištе

	34.
	Dodavanje manoproteina kvasaca radi postizanja stabilnosti tartarata i proteina u vinu *
	

	35.
	Оbrаdа еlеktrоdiјаlizоm kаkо bi sе pоstiglа stаbilizаciја tаrtаrаtа u vinu *
	

	36.
	Upotreba ureaze za smanjenje količine uree u vinu *
	

	
37.
	Upotreba hrastove strugotine („čips”) u proizvodnji i odležavanju vina, uklјučujući i fermentaciju svježeg grožđa i šire (upotreba  pod posebnim pod posebnim uslovima)
	

	
38.
	Upotreba:
· kalcijum-alginata ili
· kalijum-alginata *
	

	39.
	Korekcija sadržaja alkohola u vinu *
	

	40.
	Dodavanje karboksimetil-celuloze (celuloz. gume) za stabilizaciju tartarata* (za podkategorije pjenušavih i gazirnih vina)
	Nајvišе 100 mg/l

	41.
	Оbrаdа katjonskim izmjenjivačima u cilju pоstizаnjа stabilizacijе tartarata u vinu *
	

	42.
	Оbrаdа upotrebom hitozana izolovanog iz gljive Aspergillus niger *
	

	43.
	Tretiranje hitinglukanom izolovanog iz gljive Aspergillus niger *
	

	44.
	Dоkiselјavanje pomoću elekro-membranskog postupka*
	

	
45.
	Upotreba enzimskih preparata za enološke namjene u maceraciji, bistrenju, stabilizaciji, filtriranju i oslobađanju aromatskih prekursora grožđa prisutnih u širi i vinu *
	

	46.
	Dоkiselјavanje оbrаdоm sa katjonskim izmjenjivačima*
	

	47.
	Smanjenje sadržaja šećera u širi kroz membranske spojnice *
	

	48.
	Otkiselјavanje elektromembranskim pоstupkоm
	

	49.
	Upotreba inaktiviranih kvasaca
	

	50.
	Upravlјanje rastvorenim gasom u vinu pomoću membranskih kontaktora *
	

	
51.
	Оbrаdа vinа kоrišćеnjеm mеmbrаnskе tеhnоlоgiје u kоmbinаciјi sа аktivnоm uglјеm rаdi smаnjеnjа viškа 4-еtilfеnоlа i 4-еtilgvајkоlа *
	

	
52.
	Upоtrеbа kоpоlimеrа pоlivinilmidаzоlа- pоlivinilpirоlidоnа (PVI/ PVP) *
	Маksimаlо 500mg/l (ukupnа kоličinа nе smijе prеći 500mg/l ukоlikо sе dоdаје i širi i vinu)

	53.
	Upоtrеbа srеbrо-hlоridа *
	Маksimаlmо 1g/hl i оstаtаk u vinu mоrа biti mаnji оd 0,1mg/l (srеbrо)

	54.
	Upotreba aktivatora malolaktičke fermentacije *
	

	Ostali enološki postupci definisani Uredbom Komisije (EK), br. 2019/934

	(1) Оsim аkо niје drugаčiје utvrđеnо, оpisаni pоstupаk ili prоcеs mоžе sе kоristiti zа svjеžе grоžđе, širu, djеlimičnо fеrmеntisаnu širu, djеlimičnо fеrmеntisаnu širu dоbiјеnu оd prоsušеnоg grоžđа,
kоncеntrоvаnu širu, nоvо vinо u fеrmеntаciјi(mlado vino u fermentaciji), djеlimičnо fеrmеntisаnu širu zа dirеktnu lјudsku pоtrоšnju, vinо, svе kаtеgоriје pjеnušаvih vinа, pоlupjеnušаvih (biser) vinа, gаzirаnih, slаbоgаzirаnih (gaziranih biser) vinа, likеrskih vinа, vinа dоbiјеnih оd prоsušеnоg grоžđа i vinа dоbiјеnih оd prеzrеlоg grоžđа.
(2) Ove amonijumove soli se mogu koristiti u kombinaciji do ukupne granične vrijednosti 1 g/l, nedovodeći u pitanje gore navedena posebna ograničenja do 0,3 g/l ili do 0,2 g/l.
(3) Zа pjеnušаvа vinа zbоg klimаtskih uslоvа u оdrеđеnim gоdinаmа i u оdrеđеnоm vinоgrаdаrskоm pоdručјu mоžе sе оdоbriti mаksimаlni sаdržај ukupnоg sumpоr-diоksidа kојi је zа 40 mg/l vеći оd prоpisаnоg.
(4) Ograničenje upоtrеbе iznоsi 250 mg/l pо pоstupku.
* Еnоlоški pоstupаk čiја је upоtrеbа pоsеbnо urеđеnа ili kојi sе оdnоsi sаmо nа nеkе kаtеgоriје prоizvоdа оd grоžđа i vinа (ne odnosi se na sve proizvode navedene u napomeni (1)).



Ograničenja u pogledu zaslađivanja
Zaslađivanje nije dozvoljeno.
Ograničenja u pogledu obogaćivanja
Obogaćivanje je dozvoljeno u skladu sa uslovima propisanim Zakonom o vinu.


	[bookmark: _Hlk235110445]  Maksimalni prinosi po hektaru
Maksimalni dozvoljeni prinos zavisi od broja čokota po hektaru. U subregionu Crmnica, maksimalni dozvoljeni prinos u komercijalnom vinogradu, sa gustinom sadnje od 3.000 do 4.000 čokota po hektaru, namijenjenom za proizvodnju vina sa oznakom porijekla, iznosi 14.000 kg/ha (3,5 kg/čokotu), dok u vinogradu sa gustinom većom od 4.000 čokota po hektaru iznosi 15.000 kg/ha (3,0 kg/čokotu). U vinogradima koji se obrađuju na tradicionalan način, gustina sadnje uglavnom iznosi od 7.000 do 10.000 čokota po hektaru.
U izuzetno povoljnim godinama prinos se može povećati za dodatnih 0,5 kg po čokotu, pod uslovom da se time ne mijenjaju kvalitet grožđa, kao ni kvalitet i karakteristike vina datog područja u odnosu na prosječne vrijednosti.


	Glavne sorte vinove loze upotrijebljene u proizvodnji 
Vranac, Kratošija Chardonnay, Cabernet Sauvignon, Graševina, Malvazija, Muškaćela, Pinot Blanc (Burgundac bijeli), Pinot Gris (Burgundac sivi), Pinot Noir (Burgundac crni), Lisičina, Riesling, Marselan, Merlot, Sauvignon, Petit Verdot, Sangiovese, Syrah, and Žižak.. 

	 Povezanost s geografskim područjem
 Uzročno-posljedična povezanost: Istorija
Istorija crnogorskog vinarstva datira još iz predromaničkog perioda. Čak i u vrijeme kada je teritorija današnje Crne Gore bila dio ilirske države, vinogradi su se uzgajali u dolini Skadarskog jezera. Crmnica je crnogorski vinski region sa najdužom tradicijom. U selu Brčeli pronađeni su ostaci ljudskih naselja sa posudama za vino (amforama) iz II i III vijeka prije nove ere. Nakon doseljavanja Slovena, oni su prihvatili uzgoj vinove loze i nastavili proizvodnju vina tokom srednjeg vijeka, naročito u okviru manastirskih sredina.
Istorijski zapisi iz turskih arhiva, koji obuhvataju popise iz 1521. i 1523. godine, navode vinograde u Godinju, Seljanima i drugim mjestima. Pisani tragovi o istoriji crnogorskog vinarstva uključuju zapise Rovinskog o staroj tradiciji „od tri ili više vjekova“, prema kojoj su preci stanovnika Crmnice prilikom doseljavanja „zatekli vinovu lozu“. Prema Nićiforu Dučiću, Crmnica je 1863. godine proizvodila 5.041 bačvu vina, odnosno približno 363.000 litara.
Knez Nikola je unaprijedio crnmičko vinogradarstvo 1874. godine zasadivši 12.000 čokota u svom vrtu kod Vir-Pazara. Ukazom iz 1890. godine – „da svaki crnogorski vojnik iz mjesta gdje vinova loza može uspijevati zasadi ove godine 200 čokota“ i da „porodice koje dobrovoljno zasade ove godine 2.000 čokota ne plaćaju državi porez 10 godina“ – vinogradarstvo je značajno unaprijeđeno. U tom periodu osnovani su prvi lozni rasadnici u Limljanima i Sotonićima.
M. Plamenac, diplomatski predstavnik u Carigradu, u časopisu Grlica (1891), u tekstu pod naslovom „Gajenje vinove loze u Crmnici“, između ostalog je naveo da je crmnčko vino bilo najbolje u Crnoj Gori i uporedivo sa vinima iz Bordoa. Na zahtjev P. Vialea upućen crnogorskoj vladi 1905. godine, Plamenac je dao kratak opis sorti Vranac, Kratošija i Krstač, koji je ovaj poznati francuski naučnik uvrstio u sedmi tom svoje Ampelografije.
Prije Drugog svjetskog rata vinarstvo je na ovom području Crne Gore nastavilo da se razvija. U početku je postojala zajednička proizvodnja vina, poput zadruge Godinje-Crmnica (1911), čime su postavljeni temelji savremenog crnogorskog vinogradarstva. Crna Gora je dobila više priznanja za proizvodnju kvalitetnog vina. Na Balkanskoj izložbi održanoj u Londonu 1905. godine, vino Crmnica Vranac zvanično je dobilo priznanje za vrhunski kvalitet – veliku zlatnu medalju, Grand Prix, za najviši kvalitet. Godine 1928. crnogorska vina uvrštena su među šest najboljih vina na izložbi u Beogradu.
Uprkos nepovoljnim istorijskim događajima, ratovima i periodima ekonomske blokade, stanovnici Crmnice nikada nijesu napustili svoje vinograde i vinarije. Uz poštovanje tradicije, kontinuirano su unapređivali kvalitet čuvenog crmnčkog vina.
Uzročno-posljedična povezanost: Klima
Glavne pejzažne karakteristike subregiona Crmnica oblikovane su Skadarskim jezerom, koje omeđuje Crmničko polje, okruženo najprije blago zatalasanim ravnicama, zatim blažim padinama, a konačno planinskim vijencima Rumije, Sutormana, Ostrika, Sozine, Trojice i Rasovatca, koji ovaj subregion odvajaju od jadranske obale.
Na subregion Crmnica dominantno utiče blago izmijenjena mediteranska klima, sa neravnomjernom raspodjelom padavina tokom godine i većom količinom padavina u hladnijim mjesecima. Budući da se dio subregiona prostire uz obalu Skadarskog jezera, ova vodena površina utiče na mikroklimu, naročito u priobalnom području. Prosječna vegetaciona suma padavina iznosi 877,3 mm, dok prosječna godišnja suma padavina iznosi 2.334,6 mm.
U najvećem dijelu subregiona Crmnica prosječna godišnja temperatura vazduha kreće se od iznad 12 °C do 14 °C, dok se u uskom pojasu uz obalu Skadarskog jezera kreće od iznad 16 °C do 18 °C. Zime su blage, a zahvaljujući uticaju Skadarskog jezera, tokom ljetnjih mjeseci prosječne temperature vazduha su nešto niže. Sveukupno, subregion ima optimalne prosječne temperature za cvjetanje, rast lastara, formiranje pupoljaka i sazrijevanje grožđa. Prosječne minimalne temperature uglavnom su iznad 1 °C do 5 °C, tako da u januaru, najhladnijem mjesecu, ne postoji rizik od oštećenja lastara ili drvenastih djelova biljke usljed mraza. Prosječna maksimalna temperatura u septembru uz obalu jezera kreće se od iznad 26 °C do 28 °C, dok se na područjima sa većom nadmorskom visinom kreće od iznad 24 °C do 26 °C. Ovakve temperature u septembru povoljne su za kvalitetno i kontrolisano sazrijevanje grožđa.
Prosječna relativna vlažnost vazduha u subregionu Crmnica kreće se od 60% do 80%, što je optimalno za rast vinove loze, uz povoljne uslove tokom rasta i sazrijevanja grožđa.
Ovo vinogradarsko područje ima dovoljno sunčeve svjetlosti za odvijanje fotosinteze. Svjetlosni uslovi omogućavaju normalan rast vinove loze, cvjetanje, oplodnju i sazrijevanje kvalitetnog grožđa, kao i odličnu rodnost pupoljaka.
Naglo snižavanje temperature tokom noći čuva prirodne jabučnu i vinsku kiselinu u grožđu. Vina odlikuju visok sadržaj ukupnih kiselina, intenzivne arome divljeg bobičastog voća i izražena „kamenasta“ mineralna osnova, koja je posljedica sporog sazrijevanja na krečnjačkim padinama.
Uticaj Skadarskog jezera kao termoregulatora zagrijava područje tokom zime i ublažava ekstremne vrućine tokom ljeta. Crmnica takođe ima duboke doline u kojima se tokom noći zadržava hladniji vazduh, čime se prvenstveno kod sorte Vranac uspijeva sačuvati kiselost.
Uzročno-posljedična povezanost: Geologija i zemljište
Glavni tipovi zemljišta su: crvenica (terra rossa) – približno 66% i smeđe zemljište – kambisol – približno 16%. U subregionu Crmnica, iako jedan tip zemljišta dominira, izražena je pedodiverznost, odnosno raznovrsnost tipova zemljišta. Na manjim površinama zastupljeni su: rendzine, fluvisoli (aluvijalna zemljišta), kompleksi aluvijalno-deluvijalnih zemljišta, crnica (kalkomelanosol) i glejna zemljišta (euglej).
Glavne karakteristike zemljišta, poput koluvijalnih zemljišta na dubokoj podlozi od krečnjaka i fliša, sa bogatim proslojcima smeđeg mediteranskog zemljišta i mjestimično zastupljenom crvenicom, doprinose karakteristikama bijelih vina svijetložute do slamnatožute boje, kao i pretežno duboko obojenih crvenih vina intenzivne tamnocrvene do purpurno-crvene boje.
Uzročno-posljedična povezanost: Antropogeni faktor
Prirodne karakteristike Crmnice (klimatske, pedološko-geološke i orografske), unaprijeđene djelovanjem čovjeka i poštovanjem tradicije proizvodnje i čuvanja vina, jedinstvene su u Evropi i stoga predstavljaju ključni element za precizno definisanje područja, odnosno za zaštitu porijekla proizvoda sa specifičnim, autentičnim kvalitetom. Na posebne pejzažne karakteristike subregiona utiče Skadarsko jezero, koje, osim uticaja na klimatske parametre, refleksijom sunčeve svjetlosti sa svoje široke vodene površine značajno utiče na kvalitet grožđa i vina ovog područja.
Posebna karakteristika vinogradarskog pejzaža Crmnice, naročito na većim nadmorskim visinama, jesu kamene terase na kojima se nalaze stari vinogradi. Terase su postavljene paralelno sa izohipsama i predstavljale su osnovni način uzgoja vinove loze. Još jedna karakteristika pejzaža jeste tipična ruralna arhitektura – crmnjačke kamene kuće, često prilagođene proizvodnji i čuvanju vina.
Proizvodnja vina u subregionu Crmnica uglavnom se odvija primjenom savremene tehnologije i regulacije temperature tokom vinifikacije, izuzev kod manjih proizvođača koji vino proizvode bez regulacije temperature. Maksimalni randman grožđa namijenjenog proizvodnji bijelih i roze vina iznosi 60%, a za proizvodnju crvenih vina 70%. Sve faze proizvodnje vina, uključujući punjenje u originalnu ambalažu, obavljaju se unutar subregiona ili u njegovoj neposrednoj blizini, pri čemu kratka udaljenost između vinograda i vinarija omogućava očuvanje kvaliteta i karakteristika vina, sljedivost i efikasnu kontrolu vina sa zaštićenom oznakom porijekla.
Faze proizvodnje vina sa zaštićenom oznakom porijekla u subregionu Crmnica (berba i transport grožđa, muljanje, sumporisanje, presovanje, dodavanje kvasaca i enoloških sredstava, bistrenje šire, alkoholna fermentacija uz kontrolu temperature, maceracija kod obojenih vina, pretakanje, odležavanje vina, bistrenje i stabilizacija, filtracija, punjenje u staklenu ambalažu, kao i drugi enološki postupci, primjena enoloških sredstava i korišćenje opreme i sudova) obezbjeđuju ujednačenost ukusa vina i postizanje karakterističnih parametara kvaliteta vina subregiona Crmnica.
Grožđe se uzgaja na drevnim kamenim terasama (međama), uz primjenu tradicionalnih sistema uzgoja sa niskim prinosima, koji omogućavaju maksimalnu izloženost vazduhu. Ovo područje poznato je kao istorijska postojbina sorti Vranac i Kratošija.


	Veća ili manja geografska jedinica (nije obavezno)
	Nazivi sljedećih užih geografskih područja mogu se navoditi na etiketi:
Gluhi Do Vineyard Oasis – west, Dedići Vineyard Oasis, Bar, Arbnež, Limljani, Bobovište, Livari, Boljevići, Martići, Braćeni, Orahovo, Brčeli, Ostros, Brijege, Ovtočići, Bukovik, Pinčići, Ckla, Popratnice, Dedići, Seoca, Donji Murići, Sotonići, Dupilo, Tejani, Gluhi Do, Godinje, Tomići, Trnovo, Komarno, Utrg, Koštajnica, Virpazar i Krnjice

	Dodatni objektivni zahtjevi i uslovi udruženja koje će koristiti zaštićenu oznaku (nije obavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 1. aprila druge godine nakon godine berbe.

	Nadležni kontrolni organ
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu
Rimski trg br. 46
81000 Podgorica
Crna Gora

